Document ID: /roh_data/filtered/swiss_laws_in_ROHinterleaved.jsonl.gz/25695

This text was translated from IT into Rumantsch Grischun.

L’insegnamento per l’ottenimento della maturità professionale può essere frequentato:a. durante la formazione professionale di base;b. al termine della formazione professionale di base, sia parallelamente all’attività professionale o sia in un’offerta scolastica a tempo pieno. I cicli di formazione frequentati durante la formazione professionale di base devono essere coordinati con le lezioni dell’insegnamento professionale. In tali cicli di formazione l’insegnamento per l’ottenimento della maturità professionale non può essere offerto in blocco all’inizio della formazione professionale di base. Quale offerta scolastica a tempo pieno al termine della formazione professionale di base, l’insegnamento per l’ottenimento della maturità professionale dura almeno due semestri.

L’instrucziun per la maturitad professiunala po vegnir frequentada:a. durant la furmaziun fundamentala professiunala;b. suenter la terminaziun da la furmaziun fundamentala professiunala, saja quai en moda cumplementara a la professiun u sco purschida a temp cumplain. Las scolaziuns che vegnan frequentadas durant la furmaziun fundamentala professiunala, ston vegnir coordinadas cun l’instrucziun davart la professiun. En talas scolaziuns na dastga l’instrucziun per la maturitad professiunala betg vegnir purschida sco instrucziun en bloc il cumenzament da la furmaziun fundamentala professiunala. Sco purschida a temp cumplain suenter la furmaziun fundamentala professiunala cumpiglia l’instrucziun per la maturitad professiunala almain 2 semesters.